এস এম আল মামুন

এস এম আল মামুন হলেন একজন বাংলাদেশী রাজনীতিবিদ। তিনি চট্টগ্রাম-৪ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

 প্রারম্ভিক জীবন 
মামুন চট্টগ্রামের সীতাকুণ্ড উপজেলায় জন্মগ্রহণ করেন। তার বাবা এ বি এম আবুল কাসেম বাংলাদেশ আওয়ামী লীগের একজন রাজনীতিবিদ, সাবেক প্যানেল স্পিকার এবং চট্টগ্রাম-২ ও চট্টগ্রাম-৩ আসনের সাবেক সংসদ সদস্য।

 রাজনৈতিক জীবন 
মামুন চট্টগ্রাম-৪ আসনের সাবেক সংসদ সদস্য। তিনি ২০২৪ সালের ৭ জানুয়ারি তারিখে অনুষ্ঠিত দ্বাদশ জাতীয় সংসদ নির্বাচনে চট্টগ্রাম-৪ আসনে বাংলাদেশ আওয়ামী লীগের হয়ে জয়লাভ করেন। এর পূর্বে তিনি সীতাকুণ্ড উপজেলার চেয়ারম্যান ছিলেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য